id en id en id pt en id en nl id en en en eo en uz fr en en id en en cs cs en da cs en en cs en en sv id id jv jv ms id en eu it jv id en en en en id ms ms id id id id en id id ms id es id id en id id id id ms ms id id en ms id id id ms id id id id en en en en en en en en en ms en en en en uz pt fr en en en hbs_lat ms pt fi id pt en ms pt hbs_lat id pt ms id pt ur ms en en en en id it id id it it en pt en ms en en id ms en en en ms en en en uz en en fr az id de ms fr en en
skip to main | skip to sidebar
Islam Is The Way Of Life
hanya seorang hambaNya yang bermusafir di dunia yang fana' dalam menggapai mardhatillah demi ditempatkan dalam syurga kediaman abadi dengan rahmatNya.
Ziarah Sheikhul Islam Mustafa Sabri Efendi (1869 –...
Dari mana nak ke mana
Alhamdulillah semalam (Sabtu – 12 Sya’ban 1431 H - 24/7) diberi kesempatan untuk duduk di dalam taman ilmu yang dinaungi para malaikat Allah sebagaimana yang telah disebutkan oleh baginda Nabi ﷺ. Bersesuaian dengan bab yang disyarahkan oleh Syaikhuna Dr Yusri Rushdi al-Hasani hafizahullah mengenai hadis-hadis tugasan setiap para malaikat dari kitab Sohih al-Bukhari. Moga-moga dengan keberkatan majlis tersebut diredhai Allah dan RasulNya ﷺ .
Menyebut mengenai keredhaan dari Rasulullah ﷺ mengenai majlis tersebut ada satu kisah yang diceritakan oleh perawi yang siqah (dipercayai), bahawa Syeikh Yusri telah diceritakan mengenai mimpi seorang adik kepada sahabat syeikh yang menetap di Mekah. Adiknya telah bermimpi bahawa abangnya sedang membaca kitab Sohih al-Bukhari dihadapan baginda Nabi ﷺ dan pakaian yang dipakai oleh Nabi ﷺ ketika itu ialah kemeja bertali leher serta berkot dan itulah pakaian yang dipakai oleh Syaikhuna sewaktu mengajar di Masjid al-Azhar. Apabila diceritakan kepada beliau mengenai mimpi tersebut, Syeikh Yusri menafsirkan mimpi itu sebagai Rasulullah  ﷺ meredhai dengan majlis pengajian itu. Apabila Rasulullah ﷺ meredhai dengan sesuatu perkara, secara tidak langsungnya Allah juga meredhai kerana keredhaan Allah bersama dengan keredhaan RasulNya. Sungguh beruntung bagi mereka-mereka yang mendapat keredhaan Allah dan itulah hadaf tujuan hidup yang utama.
Hari ini juga adalah penangguhan majlis pengajian kitab Sohih al-Bukhari selama 2 bulan bagi memberi peluang untuk menghayati bulan Sya’ban serta sebagai persediaan menyambut Ramadhan al-Mubarak. InsyaAllah akan bersambung semula selepas minggu pertama Syawwal.
Seusai pengajian, al-faqir menemui sahabat dari Turki. Al-faqir telah berjanji kepadanya untuk membawanya menziarahi maqam Syaikhul Islam terakhir sewaktu pemerintahan Khilafah Uthmaniyah iaitu Sohibul Fadhilah Syeikh Mustafa Sobri rahimahullah. Seorang lagi sahabatnya dari Turki yang berkali-kali meminta untuk menunjukkan maqam tersebut tidak dapat hadir kerana mempunyai urusan lain. Berulangkali juga beliau menyebut bahawa sangat cintakan sohibul maqam. Sebelum ini al-faqir hanya memandang dari tingkap bas sahaja maqam tersebut dan sebagai ‘balasannya’ sahabat dari Turki ini berjanji untuk membawa al-faqir menziarahi Syaikhu Syaikhina al-Imam Zahid al-Kauthari rahimahullah, juga seorang ulama’ besar dari Turki pada zamannya yang meninggal serta dimakamkan di Kota Kaherah.
Setelah menunaikan solat zohor berjamaah di Masjid al-Azhar, al-faqir mengajak beliau untuk memulakan ziarah dengan menziarahi cucu kesayangan baginda Nabi s.a.w iaitu Saidina al-Imam Husein bin Ali radhiyallah ‘anhuma wa ‘alaihimassalam. Habib Ali al-Jifri hafizahullah pernah berpesan; "Kamu yang berada di Mesir seharusnya paling kurang seminggu sekali menziarahi Saidina Husein." Adalah menjadi sesuatu yang ralat jika tidak mengunjungi ahli bait nabawi kepada penuntut ilmu yang belajar di bumi anbiya’ini, paling kurang sehari dalam seminggu. Antara adab ziarah maqam ialah dengan mendahului maqam ahli bait Nabi daripada maqam para auliya’ yang lainnya seperti mana yang dianjurkan para ulama’ Al-Azhar.
Sebaik sampai di kawasan perkuburan, kami tersilap makam kerana menyangkakan itu makam beliau, apabila diketuk pintu, dibuka oleh seorang makcik lalu kami mengatakan ingin masuk untuk menziarahi Syeikh Mustafa Sabri rahimahullah, lalu makcik itu mengatakan makam asalnya tidak berapa jauh dari situ. Apabila dilihat kembali kepada signboard , baru terperasan ada anak panah kecil di bawahnya menunjuk ke dalam kawasan perkuburan itu. Kemudian kami memulakan operasi mencarinya. Puas dicari, namun tidak dijumpa kerana tidak diletakkan namanya di pintu makam. Kemudian seorang ammu (pakcik), namanya Hasan datang dan menunjukkan makam sebenar beliau. Syeikh Mustafa Sabri dikebumikan di sebuah makam milik keluarga Syeikh Muhammad Rasikh al-Qinawi rahimahullah (wafat pada 1354 H), daripada ulama' Al-Azhar. Pakcik itu menunjukkan maqam Syeikh Mustafa Sabri yang bersebelahan dengan Syeikh Muhammad Rasikh al-Qinawi, katanya mereka adalah sahabat sewaktu Syeikh Mustafa Sabri datang ke Mesir. Tambahnya lagi maqam tersebut baru dibaiki. Kemudian pakcik itu bertanyakan siapa sebenarnya Syeikh Mustafa Sabri, maka kami pun menerangkan serba ringkas berdasarkan pengetahuan yang ada.
Kemudian kami memberi salam kepada sohibul maqam sambil menghadiahkan al-Fatihah sebagaimana yang diajarkan oleh masyaikh al-Azhar. Selepas itu kami mengambil gambar kenangan sebelum beredar pulang ke rumah masing-masing.
Signboard  menuju maqam Syeikh Mustafa Sabri
Maqam Syeikh Mustafa Sabri (maqam yang berbentuk dataran) manakala maqam Syeikh Muhammad Rasikh al-Qinawi bersebelahannya
Maqam milik keluarga Syeikh Muhammad Rasikh al-Qinawi
Bersama Beitullah dari Turki
Sungguh bertuah bumi anbiya’ ini, walaupun zahirnya dipenuhi debuan pasir, namun di sini jugalah tempat sebahagian para Nabi Allah ‘alaihimussalam memijakkan kaki serta dimuliakan dengan bersemadinya ribuan bahkan jutaan auliya’ Allah. Di Mesir juga terdapat hampir lima ribu para sahabat ridhwanullah ‘alaihim disemadikan. Moga-moga dengan keberkatan para solihin akan tempias kepada kita.
Untuk mengenali dengan lebih lanjut siapakah Syeikh Mustafa Sobri ini, sila klik di sini.
Kiriman dari Lokman Yaakub @ putramanz jam 08:25 | Kategori: Kenangan, Ulama, Umum | 9 kritikan / cadangan
Monday, July 12, 2010
Baru 2 tahun rupanya!
Alhamdulillah..syukur atas segala nikmat yang dikurniakan. Terlalu banyak nikmat yang dikurniakanNya sehingga tidak mampu dihitung walaupun diri masih banyak melakukan dosa. Namun nikmat yang paling besar ialah masih lagi diberi kesempatan waktu untuk menghirup udaraNya dalam keadaan beriman kepadaNya, alhamdulillah ku ucapkan untuk kesekian kalinya walaupun erti syukur itu dapat dilihat pada sikap dan tingkah laku, tetapi ucapan syukur itu merupakan muqaddimah kita berterima kasih padaNya.
Sedar tak sedar, blog ini sudah mencapai usia 2 tahun. Namun, hampir 4 bulan lamanya tidak ada sebarang pengisian dek kesibukan menghadapi peperiksaan, pengajian, proses perpindahan rumah yang meletihkan dan segala urusan kehidupan sebagai seorang perantau di negara orang yang digelar bumi anbiya’ yang penuh barakah ini. Menyingkap bagaimana tercetusnya untuk membuat blog ini, segalanya bermula dengan kalimah  "كن عبدالمنعم ولا تكن عبد النعمة" yang diungkapkan oleh Syaikhina wa Murabbina Dr Yusri Rushdi al-Hasani hafizahullah. Boleh lihat post berkaitan di sini.
Jika diikutkan hati, banyak perkara yang ingin dikongsi bersama di sini, tetapi seribu satu alasan yang timbul menghalang. Manhaj/method penulisan al-faqir lebih kepada bentuk penceritaan yang santai yang tidak memberatkan tetapi ilmiah. Saya akan cuba memberi manfaat terhadap orang lain dan dalam masa yang sama sebagai muhasabah terhadap diri sendiri. Setiap post akan disertakan dalil-dalil baik dari al-Qur’an al-Kareem mahupun Sunnah an-Nabawiyyah as-Syariifah sebagaimana yang diajarkan oleh para masyayikh kami di al-Azhar iaitu setiap hujah mesti disertakan dalilnya. Namun, oleh kerana ilmu masih lagi di dalam kitab, bukannya di dada, ia membataskan hasrat untuk berkongsi pendapat. Setiap dalil pasti akan dirujuk kepada kitab-kitab dahulu sebelum ditulis bagi memastikan kesahihannya (bimbang jika tersilap menggunakan dalil berdasarkan hujah yang digunakan), namun kitab-kitab tersebut tersimpan rapi di dalam kotak (kerana proses perpindahan).
Alhamdulillah baru kelmarin segala barang-barang selesai diangkat, tetapi urusan mengemas rumah pula yang belum selesai. Alhamdulillah banyak hikmah yang dipelajari dari perpindahan ini (hampir 8 bulan). Antaranya dapat tinggal berdekatan dengan Syaikhuna Dr Rif’at Fauzi hafizahullah, pensyarah di Darul Ulum, Universiti Kaherah. Banyak kitab yang dikarang dan ditahqiqnya terutamanya dalam bidang hadis  (insyaAllah jika punya kelapangan waktu, akan diterjemah biodata beliau yang diminta al-faqir semasa awal perpindahan dahulu). Hampir setiap hari beliau mengimamkan kami terutamanya solat subuh di musolla berdekatan, usai solat subuh beliau akan membacakan beberapa hadis dari kitab Riadhus Solihin karangan al-Imam Nawawi radhiyallah ‘anhu. Sempat menghadap beliau kelmarin, sebelum berpindah secara rasmi di asrama yang baru di renovate. Beliau mengatakan jama’ah solat di musolla tersebut mulai kurang. Boleh dikatakan ramai sahabat-sahabat al-faqir yang solat di situ setiap kali waktu solat fardhu. Jujur saya katakan, cukup berbangga dengan penghargaan yang diberikan oleh beliau kepada kami anak-anak Malaysia. Setiap hari Isnin selepas maghrib, beliau mengajar kitab Muwatto’ Imam Malik riwayat al-Imam Muhammad  bin Hasan di maktabah beliau. Seronok tinggal di kawasan tersebut, mana mungkin dapat mengenali beliau dengan lebih dekat jika tidak ditakdirkan berpindah sementara di situ.
Bersama Syaikhina Dr Rif'at Fauzi hafizahullah (tengah)
Al-faqir tidak berhasrat untuk menulis panjang lebar, hanya untuk berkongsi pengalaman dan sekadar untuk meraikan ulangtahun kedua blog ini yang dibiarkan usang sejak empat purnama yang lalu. Apa yang diharapkan ialah tunjuk ajar serta nasihat dan doa kalian buat diri al-faqir ini moga-moga terus istiqamah dalam amalan dan berjaya di dunia dan akhirat.
Kiriman dari Lokman Yaakub @ putramanz jam 16:30 | Kategori: Kenangan, Tazkirah, Ulama, Umum | 0 kritikan / cadangan
Saturday, March 27, 2010
Rokok : Bahaya Lagi Membahayakan!
Sewaktu santai-santai melayari Facebook petang tadi, terlihat link yang diletakkan oleh Ustaz Zaharuddin mengenai hukum merokok. Artikel tersebut telah lama disiarkan di laman beliau semenjak 2007. Isu mengenai hukum merokok telah lama diperdebatkan. Bagi perokok tegar sudah semestinya akan mencari 1001 hujah untuk membolehkan mereka terus dengan ketagihan yang sudah tentu tiada manfaat itu. Manakala bagi yang membenci asap rokok sudah memadai dengan beberapa hujah untuk mengharamkannya.
Al-faqir lebih cenderung dengan pendapat Syaikhuna Dr. Yusri Rushdi  al-Hasani akramahullah, seorang doktor perubatan yang juga pakar bedah. Beliau mengatakan merokok termasuk salah satu di antara dosa-dosa besar berikutan terdapat banyak mudharat yang saling berkait antara satu sama lain. Tambahnya lagi hukum rokok pada zaman dahulu adalah harus/makruh kerana kandungan rokok dahulu tidak memudharatkan. Selepas itu bertukar menjadi haram yang termasuk dari dosa-dosa kecil hinggalah menjadi salah satu daripada dosa-dosa besar. Ini berdasarkan kaedah fiqh, hukum  akan bertukar mengikut peredaran zaman. Beliau menceritakan ada ulama zaman dahulu yang juga menghisap rokok (jangan bayangkan seperti rokok zaman sekarang yang terkandung banyak bahan kimia kerana ramai yang menggunakan hujah ini untuk mengharuskan rokok!) untuk mengharumkan suasana tempat pengajian. Kandungan rokok pada zaman tersebut lebih kepada bahan pengharum dari bunga dan buah-buahan yang tidak tercemar dengan bahan kimia yang memudharatkan.
Teringat iklan kreatif yang menggambarkan betapa bahayanya rokok. Iklan tersebut menceritakan sekumpulan pekerja pejabat yang tidak dapat menahan ketagihan merokok. Mereka berhimpun beramai-ramai di balkoni pejabat untuk melepaskan gian kerana di dalam pejabat dilarang untuk berbuat demikian. Namun, ketika seorang rakan mereka menghampiri balkoni tersebut, tiba-tiba balkoni tersebut runtuh disebabkan terlalu ramai menyebabkan kesemuanya jatuh. Entah dari tingkat berapa pejabat tersebut. Lantas dia membatalkan niat untuk merokok. Ironinya, iklan tersebut dibikin oleh orang kafir sendiri!Lagi bahaya rokok!
Ketika menunggu kehadiran Syaikhuna Dr. Yusri Rushdi hafizahullah di Jami’ al-Azhar as-Syarif untuk mengajar Sohih al-Bukhari pagi tadi, tiba-tiba muncul seorang pak cik yang terkenal dengan perangai peliknya dan sering mengganggu majlis dan duduk berhampiran al-faqir. Dia mendakwa asap sebenar yang diharamkan ialah asap yang keluar dari kereta dan kilang-kilang bukannya rokok. Kami hanya mendengar sambil tersenyum sesama sendiri (nak ketawa tak sampai hati apatah lagi di dalam masjid) sambil mengingatkan pesanan Sang Murabbi supaya jangan mendengar dan berdebat dengan orang seperti itu. Sambungnya lagi, dia akan bertanya kepada Syaikhuna sendiri. Namun, sewaktu Syaikhuna tiba, dia menghilangkan diri entah ke mana. Namun di pertengahan majlis dia tiba semula, bimbang juga dia mengganggu majlis. Seusai pengajian, dia terus mendapatkan Syeikh untuk bertanyakan soalannya tadi. Seperti biasa Dr. Yusri tetap dengan jawapannya. Namun dia membangkangnya dengan hujah-hujah yang tidak masuk akal dan Syaikhuna membiarkan kerana hendak solat. Kami sangkakan pak cik tadi sudah tidak mahu berhujah, selepas solat Zohor, dia ‘menyerang’ lagi. Namun Syaikhuna sudah faham dengan halnya dan tidak mahu bercakap dengannya seraya melangkahkan kaki keluar masjid. Kami terpaksa menahannya dari terus bertengkar dengan Syaikhuna disamping untuk menjaga kehormatan masjid. Begitulah keadaan orang yang membuat hukum mengikut akal tanpa mengguna pertimbangan syara’ demi matlamat menghalalkan cara. Geram melihatnya yang langsung tiada adab dengan ulama, apatah lagi ulama yang diperdebatkannya merupakan keturunan Rasulullah ﷺ.
Bukanlah niat al-faqir untuk menceritakan hukum berkaitan rokok dengan panjang lebar kerana sidang pembaca boleh membaca hujah-hujah yang dibincangkan dengan panjang lebar seperti mana link di atas. Cukuplah peringatan yang diberikan dari Sang Pencipta di dalam surah al-Baqarah ayat 195 :
"dan janganlah kamu menjatuhkan dirimu sendiri ke dalam kebinasaan"
Kiriman dari Lokman Yaakub @ putramanz jam 21:59 | Kategori: Kesihatan, Kisah dan Iktibar, Tazkirah, Ulama, Umum | 4 kritikan / cadangan
Subscribe to: Posts (Atom)
Syeikh Dr. Ramadhan al-Bouti
Syeikh Dr. Yusuf al-Qaradhawi
Syeikh 'Nuruddin' Ali Jumu'ah (Mufti Mesir)
Syeikh Abdullah bin Bayyah
Dr Umar Abdullah Kamel
Syeikh Dr. Wahbah az-Zuhayli
Syeikh Dr. Abdullah bin Muhammad Fad'aq
Amalan Puasa sebagai Pengubat Jiwa
Ust Nazrul Abd Nasir
Debat .. Islamikkah Ia ?
Ust Hairul Nizam Mat Husain
Lama Betul Tidak Menulis
Fallujah satu masa dahulu
Adab Zikir - Sidi `Abdullah
Gelombang ‘Buku Islamik’ Pusingan Seterusnya
Tahu, Faham & Amal
Meluruskan Makna Hadis Najd Tanduk Syaitan
Kalghari Network - Berlayar Di Lautan Siber
Laman Ulama dan Du'at
©2009 Islam Itu Indah | by TNB